cyanic-selkie/wikianc huggingface dataset:
జార్జ్ ఫెర్నాండెజ్
బొంబాయిలో జీవితం
చర్చి పాఠశాలను విడిచిపెట్టిన తర్వాత, ఫెర్నాండెజ్ ఉద్యోగం వెతుక్కుంటూ 1949లో బొంబాయికి వెళ్లాడు. బొంబాయిలో అతని జీవితంచాలా కష్టంగా గడిపాడు. అతను వార్తాపత్రికలో ప్రూఫ్ రీడర్‌గా ఉద్యోగం పొందే వరకు వీధుల్లో పడుకున్నాడు. అతను తన ప్రారంభ జీవితం గురించి ఇలా చెప్పాడు, "నేను బొంబాయికి వచ్చినప్పుడు, నేను చౌపాటీ ఇసుక బెంచీల మీద పడుకునేవాడిని, అర్ధరాత్రి పోలీసులు వచ్చి నన్ను నిద్రలేపి అక్కడనుండి వెళ్లమని చెప్పేవారు." అతను తన జీవితంలో గొప్ప ప్రభావాన్ని చూపిన ప్రముఖ యూనియన్ నాయకుడు ప్లాసిడ్ డి'మెల్లో, సోషలిస్ట్ రామ్ మనోహర్ లోహియాతో పరిచయం ఏర్పడింది. తరువాత అతను సోషలిస్ట్ ట్రేడ్ యూనియన్ ఉద్యమంలో చేరాడు. అతను ట్రేడ్ యూనియన్ ప్రముఖ నాయకుడుగా ఎదిగాడు. హోటళ్ళు, రెస్టారెంట్లు వంటి చిన్న తరహా సేవా పరిశ్రమలలో కార్మికుల హక్కుల కోసం పోరాడాడు. 1950వ దశకం ప్రారంభంలో బొంబాయి కార్మిక ఉద్యమంలో కీలక వ్యక్తిగా వెలుగొందిన ఫెర్నాండెజ్ 1950లలో బొంబాయి కార్మిక వర్గాలను సంఘటితం చేయడంలో ప్రధాన వ్యక్తిగా గుర్తింపు పొందాడు. కార్మికుల తరుపున నాయకుడుగా, వారి శ్రామిక శక్తి తగాదాలలో కంపెనీ గూండాలను ఎదిరించినప్పుడు అతను అనేకసార్లు జైలు శిక్షలను అనుభవించాడు. అతను 1961లో బొంబాయి నగరపాలక సంస్థకు జరిగిన పౌర ఎన్నికలలో గెలిచి, 1968 వరకు సభ్యునిగా పనిచేశాడు.1968 వరకు, మహానగర ప్రాతినిధ్య సంస్థలో దోపిడీకి గురైన కార్మికుల సమస్యలను నిరంతరం లేవనెత్తాడు. 1967 సార్వత్రిక ఎన్నికలలో పోటీ చేయాలనే నిర్ణయ సమయం ఫెర్నాండెజ్‌ను వెలుగులోకి తీసుకొచ్చింది. బొంబాయిలో భారత జాతీయ కాంగ్రెస్‌కు చెందిన ఎస్.కె. పాటిల్‌కు వ్యతిరేకంగా సంయుక్త సోషలిస్ట్ పార్టీ, అతనికి బొంబాయి దక్షిణ నియోజకవర్గం పార్టీ టిక్కెట్‌ను ఆఫర్ చేసింది. పాటిల్ రెండు దశాబ్దాల అనుభవం కలిగిన అనుభవజ్ఞుడైన రాజకీయ నాయకుడు, అయినప్పటికీ ఫెర్నాండెజ్ 48.5 శాతం ఓట్లను సంపాదించి గెలుపొందాడు. తద్వారా అతను "జార్జ్ ది జెయింట్‌కిల్లర్" అనే మారుపేరు సంపాదించాడు. ఊహించని ఓటమితో పాటిల్ రాజకీయ జీవితం ముగిసింది. బొంబాయిలో 1960ల ద్వితీయార్థంలో సమ్మె చర్యల పెరుగుదలలో ఫెర్నాండెజ్ కీలక నాయకుడిగా ఎదిగాడు.అయితే 1970ల ప్రారంభం నాటికి, అతని నాయకత్వం ప్రేరణ చాలా వరకు కనుమరుగైంది. 1969లో సంయుక్త సోషలిస్ట్ పార్టీ జనరల్ కార్యదర్శి, 1973లో సోషలిస్ట్ పార్టీ అధ్యక్షుడుగా ఎంపికయ్యాడు. 1970ల తర్వాత, బొంబాయిలో పెరుగుతున్న ప్రైవేట్ రంగ పరిశ్రమలలో ఫెర్నాండెజ్ కార్యకలాపాల ప్రమేయం పెద్దగా లేదు.
1974 రైల్వే సమ్మె
అతను అఖిల భారత రైల్వేమెన్స్ ఫెడరేషన్ అధ్యక్షుడిగా ఉన్నప్పుడు ఫెర్నాండెజ్ నిర్వహించిన అత్యంత ముఖ్యమైన సమ్మె, 1974లో జరిగిన అఖిల భారత రైల్వే సమ్మె వలన దేశం మొత్తం రవాణా స్తంభించింది.సమ్మెకు రెండు దశాబ్దాల క్రితమే రైల్వే కార్మికులు చేపట్టిన ఆందోళనల ఫలితంగా ఈ సమ్మె జరిగింది. 1947, 1974 మధ్య మూడు పే కమిషన్లు ఉన్నప్పటికీ, వాటిలో ఏవీ కార్మికుల జీవన ప్రమాణాన్ని పెంచలేదు. 1974 మే 8న సమ్మె ప్రారంభించడానికి అన్నిప్రతిపక్ష రాజకీయ పార్టీలు, అన్ని రైల్వే సంఘాలు, కేంద్ర కార్మిక సంఘాలు సిద్దమై కలిసి నిర్ణయం తీసుకుని, దానికోసం 1974 ఫిబ్రవరిలో రైల్వే స్ట్రగుల్ జాతీయ కోఆర్దినేటింగ్ కమిటీని (NCCRS) స్థాపించారు బొంబాయిలో, విద్యుత్, రవాణా కార్మికులు, అలాగే టాక్సీ డ్రైవర్లు నిరసనలలో పాల్గొన్నారు. బీహార్‌లోని గయాలో, సమ్మె చేస్తున్న కార్మికులు, వారి కుటుంబాలు రైల్వే ట్రాక్ పై చతికిలబడ్డాయి. సమ్మె చేస్తున్న కార్మికులకు సంఘీభావం తెలిపేందుకు మద్రాసు లోని ఇంటిగ్రల్ కోచ్ ఫ్యాక్టరీకి చెందిన 10,000 మందికి పైగా కార్మికులు దక్షిణ రైల్వే ప్రధాన కార్యాలయానికి చేరుకున్నారు. దేశవ్యాప్తంగా ఇలాంటి నిరసనలు వెల్లువెత్తాయి.
ఆర్థిక సంక్షోభం సమయంలో 1974 మే 8న ప్రారంభమైన సమ్మె బలమైన ప్రభుత్వ ప్రతిచర్యలను, భారీ అరెస్టులను రేకెత్తించింది. అమ్నెస్టీ ఇంటర్నేషనల్ సర్వే ప్రకారం, 30,000 మంది ట్రేడ్ యూనియన్ వాదులును నిర్బంధించినట్లు, వీరిలో ఎక్కువ మంది ప్రివెంటివ్ డిటెన్షన్ చట్టాల క్రింద ఉంచినట్లు తెలిసింది. అరెస్టయిన వారిలో సమ్మె యాక్షన్ కమిటీ సభ్యులు, ట్రేడ్ యూనియన్‌లు మాత్రమే కాకుండా సమ్మెలో పాల్గొన్న రైల్వే సిబ్బంది ఉన్నారు. 1974 మే 27న యాక్షన్ కమిటీ ఏకపక్షంగా సమ్మెను విరమించుకుంది. తరువాత ఫెర్నాండెజ్ "సమ్మె నిర్వహిస్తున్న వారు వేర్వేరు స్వరాలతో మాట్లాడటం ప్రారంభించినందున సమ్మె విరమించబడింది." అని వివరించాడు. పెద్ద సంఖ్యలో ఖైదీలు విడుదల చేయబడినప్పటికీ, వారిలో ఫెర్నాండెజ్, ఇంకా వేలాది మందిపై నిర్దిష్ట నేరాలు మోపబడి నిర్బంధంలో ఉన్నారు. సమ్మె అభద్రతా భావానికి దారితీసింది. 1975లో ఇందిరా గాంధీ అత్యవసర పరిస్థితి విధించడానికి దారితీసింది. మునుపటి సమ్మెలు, కంపెనీలు లేదా పరిశ్రమలను లక్ష్యంగా చేసుకున్నాయి. అయితే ఈ సమ్మె ప్రభుత్వాన్ని లక్ష్యంగా చేసుకుంది. దాని పరిణామాల నుండి భారతదేశ చరిత్రలో అత్యంత వినాశకరమైన పారిశ్రామిక చర్యలలో అత్యంత విజయవంతమైందిగా నిరూపించబడింది.
వెలుపలి లంకెలు
వర్గం:1930 జననాలు వర్గం:2019 మరణాలు వర్గం:4వ లోక్‌సభ సభ్యులు వర్గం:6వ లోక్‌సభ సభ్యులు వర్గం:7వ లోక్‌సభ సభ్యులు వర్గం:9వ లోక్‌సభ సభ్యులు వర్గం:10వ లోక్‌సభ సభ్యులు వర్గం:11వ లోక్‌సభ సభ్యులు వర్గం:12వ లోక్‌సభ సభ్యులు వర్గం:13వ లోక్‌సభ సభ్యులు వర్గం:14వ లోక్‌సభ సభ్యులు వర్గం:కర్ణాటక రాజకీయ నాయకులు వర్గం:కర్ణాాటక ట్రేడ్ యూనియన్ నాయకులు వర్గం:సమతా పార్టీ రాజకీయ నాయకులు వర్గం:జనతా పార్టీ రాజకీయ నాయకులు వర్గం:జనతాదళ్ రాజకీయ నాయకులు వర్గం:బెంగుళూరు రాజకీయ నాయకులు వర్గం:బీహార్ నుండి ఎన్నికైన రాజ్యసభ సభ్యులు వర్గం:బీహార్ నుండి ఎన్నికైన లోక్‌సభ సభ్యులు వర్గం:మహారాష్ట్ర నుండి ఎన్నికైన లోక్‌సభ సభ్యులు వర్గం:పాత్రికేయులు వర్గం:రక్షణ మంత్రులు వర్గం:రైల్వేే మంత్రులు వర్గం:పద్మవిభూషణ పురస్కార గ్రహీతలు
మహాకాళి సరస్సు
మహాకాళి సరస్సు హిమాచల్ ప్రదేశ్ లో గల చంబా జిల్లా లోని ఒక ఎత్తైన సరస్సు.
భౌగోళికం
ఇది చంబా జిల్లాలో సనో, గుడియల్ నగరాల మధ్య ఉంది. ఇది సముద్ర మట్టా నికి 4,080 మీ ఎత్తులో ఉంది.
ఆధ్యాత్మికం
ఈ సరస్సును మహాకాళి దేవికి పవిత్రమైనది గా భావిస్తారు.
ప్రత్యేకత
ఈ సరస్సులోని నీరు నవంబర్ నుండి ఏప్రిల్ వరకు 6 నెలలు మంచు తో గడ్డ కట్టుకుని ఉంటుంది.
మూలాలు
వర్గం:సరస్సులు వర్గం:హిమాచల్ ప్రదేశ్ వర్గం:నీటి వనరులు
శ్రీకాకుళం నగరపాలక సంస్థ
శ్రీకాకుళం నగరపాలక సంస్థ, భారతదేశం, ఆంధ్రప్రదేశ్ రాష్ట్రం, శ్రీకాకుళం నగరాన్ని పరిపాలించే పౌరసంఘం,ఇది 1856 సంవత్సరంలో మునిసిపాలిటీగా ఏర్పడింది.దీనిని 2015 డిసెంబర్ 9 న నగరపాలక సంస్థగా ప్రభుత్వం ఉన్నత స్థాయి కల్పించబడింది.
కారివలస (గరుగుబిల్లి)
కారివలస, విజయనగరం జిల్లా, గరుగుబిల్లి మండలానికి చెందిన గ్రామం.ఇది రెవెన్యూ గ్రామం కాదు. చిలకాం పంచాయతి పరిధికి చెందినది.
శ్రీకాకుళం నగరపాలక సంస్థ
అధికారపరిధి
ఇది 20.89 చ.కి.మీ పరిధిలో విస్తరించి ఉంది. 2011 భారత జనాభా లెక్కల ప్రకారం 147,015 జనాభా ఉంది.
కారివలస (గరుగుబిల్లి)
ప్రధాన పంట వరి. ఇతరపంటలు నువ్వులు,పెసలు,మినుములు,జనుము,మొదలగునవి నాగావళీ నది ఎడమ కాలువ ఆధారంగా పంటలు పండుతాయి
శ్రీకాకుళం నగరపాలక సంస్థ
పౌర పరిపాలన
కార్పొరేషన్‌ను మేయర్ నేతృత్వంలోని ఎన్నుకోబడిన సంస్థ నిర్వహిస్తుంది.
కారివలస (గరుగుబిల్లి)
గ్రామ జనాభా సుమారు 500 మంది. సుమారుగా 350 ఎకరాలు మాగాణి, సమీప పట్టణం పార్వతీపురం,
శ్రీకాకుళం నగరపాలక సంస్థ
పురపాలక సంఘంగా గుర్తింపు
శ్రీకాకుళం పట్టణం 1856లో పురపాలక సంఘంగా ఏర్పడింది. సుమారు 150 సంవత్సరాలు చరిత్ర కలిగి స్వాతంత్ర్య సమరయోధులు, మేధాసంపన్నులు, ఎంతో గొప్పవారు పట్టణ పాలనా బాధ్యతలు నిర్వహించారు. 1905 నుండి క్రమంగా అభివృద్ధి చెందుతూ 2011 నాటి జనాభా లెక్కలు ప్రకారం 125,939 మంది జనాభాకు చేరుకుంది. ఈ పురపాలక సంఘం, నగరపాలక సంస్థగా 2015 డిసెంబరు 9న మార్పు చెందింది.నగరపాలక సంస్థ 36 వార్డులుగా విభజించబడింది.
జలసూత్రం
జలసూత్రం (Jalasutram) తెలుగు వారిలో కొందరి ఇంటి పేరు. వీరు ప్రధానముగా ఆంధ్రప్రదేశ్, కృష్ణా జిల్లాలోని వెలనాటి వైదీకులు సంబంధించిన బ్రాహ్మణులు. వీరు "అంగిరోగణ భరద్వాజాదులు"కు చెందిన వారు. ముఖ్యముగా భరద్వాజ గణమున అంగీరస, బార్హస్పత్య, భరద్వాజలు ఋషి సామ్యమగుట చేత, అనగా ముగ్గురు ఋషులు ఒకటిగావడము వలన ఇదే గోత్రము, ప్రవర ములు కల మగ వారు ఆడ వారితో కానీ లేదా ఆడ వారు మగ వారితో కానీ వివాహములు జరిపించరాదు.
శ్రీకాకుళం నగరపాలక సంస్థ
1905 నుండి పనిచేసిన పురపాలక సంఘ అధ్యక్షులు
344x344px|thumb|పురపాలక సంఘ పూర్వపు అధ్యక్షులు
కారివలస (గరుగుబిల్లి)
పార్వతీపురం నుండి శ్రీకాకుళం వెళ్ళే ప్రధాన రహదారి పై గ్రామం ఉంది.
జలసూత్రం
ప్రముఖులు
వర్గం:ఇంటిపేర్లు
కారివలస (గరుగుబిల్లి)
ఉత్తరాంధ్ర మొదటి కమ్యూనిజమ్ ఉద్యమ కారుదు ఆదిభట్ల కైలాసం జన్మించిన ఊరు
శ్రీకాకుళం నగరపాలక సంస్థ
వెలుపలి లంకెలు
వర్గం:ఆంధ్రప్రదేశ్ నగరపాలక సంస్థలు
టెలూరియం
టెలూరియం అనే ఒక రసాయన మూలకం ఉంది. దీని చిహ్నం టిఇ (Te), పరమాణు సంఖ్య 52. టెలూరియం మూలకం రసాయనికంగా సెలీనియం, సల్ఫర్ లతో సంబంధితంగా ఉంటుంది. ఇది అప్పుడప్పుడు స్వాభావిక (స్థానిక) రూపంలో మౌలిక స్పటికాలు వంటివిగా కనబడుతుంది. టెలూరియం భూమి మీద మొత్తం కంటే విశ్వంలో చాలా సాధారణంగా ఉంటుంది. భూమి యొక్క క్రస్ట్ లో అరుదుగా లభిస్తుంది. దీనిని ప్లాటినంతో సరిపోలుస్తారు, కొంతవరకు దాని అధిక పరమాణు సంఖ్య కారణంగా ఉంది.
చరిత్ర
టెలూరియం, (లాటిన్ - టెల్లస్, '' వాస్తవాలు 'అనగా "భూమి") 18 వ శతాబ్దంలో జ్లాట్నాలో గనుల నుండి, సిబియూ, రొమేనియా యొక్క నేటి నగరం సమీపంలో కనుగొనబడింది.
సమ్మేళనాలు
టెలూరియం అదే రసాయన కుటుంబానికి చెందిన ఆక్సిజన్, సల్ఫర్, సెలీనియం, పొలోనియం : చాల్కోజెన్ కుటుంబం. టెలూరియం, సెలీనియం కాంపౌండ్స్ ను పోలి ఉంటాయి. ఇది +4 స్థితిలో అత్యంత సాధారణ ఉండటంతో -2, +2, +4, +6 ఆక్సీకరణ స్థితులు, ప్రదర్శిస్తుంది.
మూలాలు
వర్గం:మూలకాలు వర్గం:రసాయన శాస్త్రము
దక్ష నగార్కర్
దక్ష నాగర్కర్ కన్నడ మరియు తెలుగు సినిమా నటి. ఆమె 2007లో కన్నడ సినిమా భూగత సినిమాతో సినీ రంగంలోకి అడుగు పెట్టి, 2015లో ‘ఏకే రావు పీకే రావు’ సినిమా ద్వారా తెలుగు సినీరంగంలోకి అడుగు పెట్టింది. దక్ష నగార్కర్ 2021లో విడుదలైన జాంబీ రెడ్డి సినిమా మంచి గుర్తింపు తెచ్చింది.
అగ్ని-6
అగ్ని-6 భారత రక్షణ పరిశోధన అభివృద్ధి సంస్థ అభివృద్ధి చేస్తున్న ఖండాంతర బాలిస్టిక్ క్షిపణి.
వివరం
అగ్ని-6 నాలుగు దశల ఖండాంతర బాలిస్టిక్ క్షిపణి. ప్రస్తుతం ఇది డిజైను దశను దాటి, హార్డ్‌వేర్ అభివృద్ధి దశలో ఉంది. అగ్ని-6 కి  MIRV తో పాటు, మానూవరబుల్ రీఎంట్రీ వెహికిల్ (MaRV) కూడా చేరుస్తారు. ఈ మెనూవరబుల్ వార్‌హెడ్‌లు అగ్ని-6 పరిధిని  మరింతగా. పెంచుతాయి. అయితే ఈ పరిధి ప్రస్తుతం గోప్యంగా ఉంది. ఇది అగ్ని-5 కంటే పొడవుగా ఉంటుంది. 2017 లో దీన్ని పరీక్షించే అవకాశం ఉంది. భారత ప్రభుత్వపు ఆమోదం ఇంకా రావలసి ఉంది. ఈలోగా DRDO దీనికి సంబంధించిన ఇంజనీరింగు పని పూర్తి చేసింది.
అగ్ని క్షిపణుల్లోకెల్లా ఇది అత్యంత మెరుగైనది అని వార్తలొచ్చాయి. కొన్ని వర్గాల కథనం ప్రకారం అగ్ని-6 క్షిపణి 10 MIRV వార్‌హెడ్‌లను మోసుకుపోగలదు దాని పరిధి 8,000 కిమీ నుండి 12,000 కిమీ ఉంటుంది. అయితే క్షిపణి పరిధిని నిర్ధారించేందుకు DRDO నిరాకరించింది. ఒక సీనియర్ DRDO శాస్త్రవేత్త చెప్పిన దాని ప్రకారం కొత్త తరం అగ్ని-6 క్షిపణి సన్నగా ఉంటుంది, దాన్ని రవాణా చెయ్యడం తేలిక, ప్రయోగించడం సులువు. దాన్ని జలాంతర్గాముల నుండి, నేలపైనున్న లాంచర్ల నుండి కూడా ప్రయోగించవచ్చు.
తెర మాటున అభివృద్ధి
thumb|301x301px|Range comparison of Agni missiles 2009 వరకు, 10,000 కిమీ పైచిలుకు పరిధి గల ఖండాంతర క్షిపణిని అభివృద్ధి చేసే ఆలోచన భారత ప్రభుత్వానికి లేదని అన్నారు. కానీ అటువంటి ప్రాజెక్టు ఒకటి ఈసరికే జరుగుతోందని 2011 లో వార్తలు వచ్చాయి. కొన్ని వార్తలైతే  ఆ క్షిపణికి సూర్య అని పేరు  పెట్టారనీ, అగ్ని-6 దాని సంకేత నామం అనీ కూడా చెప్పాయి . <sup class="noprint Inline-Template" style="white-space:nowrap;">[<span title="The material near this tag failed verification of its source citation(s). (September 2015)">not in citation given ]
అసలు ఖండాంతర క్షిపణి ఒకటి అవసరం ఉందనే వాదనను భారత ప్రభుత్వం పట్టించుకోనే లేదని కొన్ని వార్తలు సూచించాయి. ప్రభుత్వం అనుమతిస్తేనే DRDO క్షిపణి అభివృద్ధిని చేపట్టగలదు. భారత్ మిస్సైల్ టెక్నాలజీ కంట్రోల్ రెజీమ్ (MTCR) లో  చేరలేదు కాబట్టి, ఖండాంతర క్షిపణి తయారు చెయ్యడానికి ఏ ఒప్పందాల నుంచీ కూడా దానికి అడ్డు లేదు. అయితే కొన్ని వార్తల  ప్రకారం, భారత్ MTCR లో చేరనప్పటికీ, 5,000 కిమీ కంటే ఎక్కువ పరిధి కలిగిన క్షిపణుల తయారీపై తనకు తానే మోరటోరియం విధించుకుంది. (2016 జూన్‌లో భారత్ MTCR లో చేరింది.)
భారత వాయు సేనా నాయకుడి పరోక్ష సూచన
2011 జూన్‌లో అప్పటి భారత వాయు సేన ఛీఫ్ మార్షల్ పివి నాయక్, భారత అణు దాడి సామర్థ్యాన్ని ఇరుగు పొరుగు దేశాలను దాటి ఆవలకు విస్తరించాల్సిన అవసరం గురించి గట్టిగా వాదించాడు. చీఫ్‌స్ ఆఫ్ స్టాఫ్ కమిటీకి నాయకుడు కూడా అయిన నాయక్ ఇంకా ఇలా చెప్పాడు: "10,000 కిమీ పైబడిన పరిధి గల ఖండాంతర క్షిపణిని భారత్ నిర్మించుకోవాలి. దేశ ప్రాభవం, ప్రభావం పెరిగే కొద్దీ,  ప్రాంతీయ దృష్టికోణం నుండి బయటపడాలి. మనకు ఏ దేశం పైనా కన్ను లేదు, కానీ మన స్థాయికి తగ్గ సామర్థ్యం మనకు ఉండాలి."
కార్యక్రమ ధ్రువీకరణ
2012 ఏప్రిల్లో అగ్ని-5 ను విజయవంతంగా ప్రయోగించాక, వికె సరస్వత్ మాట్లాడుతూ అగ్ని కార్యక్రమాన్ని ఇంతటితో ముగించే ఆలోచనేదీ లేదని ఈ శ్రేణిలో మరిన్ని క్షిపణులు వస్తాయనీ చెప్పాడు.
ఇటీవలి ఘటనలు
2012 మేలో 3 దశల అగ్ని-6 అభివృద్ధి జరుగుతోందని నిర్ధారిస్తూ వార్తలు వచ్చాయి. 2014 కల్లా క్షిపణి అభివృద్ధి పూర్తవుతుందని దాని పరిధి 8,000 నుంది 10,000 కిమీ ఉంటుందనీ తెలిసింది. అగ్ని-6, అగ్ని-5 కంటె సన్నగా ఉండి, 10 వార్‌హెడ్‌లను మోసుకుపోగలగి ఉంటుంది. క్షిపణి డిజైను పూర్తైందని, DRDO ప్రస్తుతం సంబంధిత హార్డ్‌వేర్ ను పరిశీలించే పనిలో ఉందనీ DRDO డైరెక్టరు వికె సరస్వత్ 2013 జనవరిలో చెప్పాడు. అగ్ని-6 కు బహుళ లక్ష్యాలను ఏకకాలంలో ఛేదించగల సామర్థ్యమున్నదనీ, ఇది మన బలాన్ని గుణీకరిస్తుందనీ ఆయన 2013 ఫిబ్రవరిలో చెప్పాడు
అగ్ని-6 జలాంతర్గామి ప్రయోగిత క్షిపణి
అగ్ని-6 యొక్క జలాంతర్గామి రూపాన్ని తయారుచేస్తున్నామని 2102 లో  DRDO చెప్పింది. దీన్ని అరిహంత్ తరగతి జలాంతర్గాముల్లో మోహరిస్తారు. దీని పరిధి 6,000 కిమీ, పేలోడ్ 3 టన్నులు ఉంటుంది.
మూలాలు వనరులు
వర్గం:భారతీయ క్షిపణులు
దోస్తాన్
దోస్తాన్‌ 2023లో విడుదలైన తెలుగు సినిమా. శ్రీ సూర్య మూవీస్ క్రియేషన్స్ బ్యానర్‌పై సూర్యనారాయణ అక్కమ్మ స్వీయ దర్శకత్వంలో నిర్మించిన ఈ సినిమాకు సిద్‌ స్వరూప్‌ కథ అందించాడు. సిద్‌ స్వరూప్‌, కార్తికేయ, ఇందుప్రియ, ప్రియవల్లభి ప్రధాన పాత్రల్లో నటించిన ఈ సినిమా టీజర్‌ను 2022 నవంబర్ 2న విడుదల చేసి, సినిమాను జనవరి 6న విడుదల చేశారు.
మూలాలు
వర్గం:2023 తెలుగు సినిమాలు
విజయనగరం నగరపాలక సంస్థ
అధికార పరిధి
కార్పొరేషన్ 57.01 కి.మీ విస్తీర్ణంలో విస్తరించి ఉంది.
వెలుపలి లంకెలు
వర్గం:ఆంధ్రప్రదేశ్ నగరపాలక సంస్థలు
మీనాక్షి పొన్నుదురై
మీనాక్షీ పొన్నుదురై ( - 2001) శ్రీలంకకు చెందిన తమిళ రచయిత్రి, రేడియో సిలోన్‌లో పనిచేసిన అనౌన్సరు. ఆవిడ తెలుగు కార్యక్రమాలను కూడ నిర్వహించేవారు. ఆ కార్యక్రమాలు సాయంత్రం నాలుగు గంటలకు వచ్చేవి. ఆవిడకు వేలకొలది అభిమానులు తెలుగువారిలో ఉండేవారు. 1960లలో నుండి 1980ల వరకు ఆవిడ తన గళంతో తెలుగు ప్రజలను అలరించారు. వేదాంత కథలతో బాగా పరిచయమున్న మీనాక్షి యాగాలు, యజ్ఞాల గురించి వివరిస్తూ శ్రోతులను శ్రద్ధగా వినేట్లు ఆకట్టుకొనేది. ఈమె రేడియోలో పనిచేయటమే కాకుండా భక్తి విషయాలపై ఆంగ్లంలో అనేక రచనలు కూడా చేసింది.
2001 జూలై 21న శ్రీలంక బ్రాడ్‌కాస్టింగ్ కార్పోరేషన్ లో స్టూడియో 9లో మరుసటి రోజు తను తమిళ సినీ దిగ్గజం శివాజీ గణేషన్ గూర్చి మాట్లాడబోతుందని శ్రోతలకు గుర్తుచేసి శెలవుతీసుకొంది. కానీ మరుసటి రోజు ఉదయం 9 గంటలకు ఆమె తన చివరి శ్వాస వదిలింది. మరణించే నాటికి ఆమె వయసు దాదాపు 75 ఏళ్లు.
మూలాలు
వర్గం:2001 మరణాలు
పర్వతనేని బ్రహ్మయ్య
thumb|పర్వతనేని బ్రహ్మయ్య పర్వతనేని బ్రహ్మయ్య (అక్టోబర్ 2, 1908 - జులై 20, 1980) ప్రఖ్యాతి గాంచిన ఛార్టర్డ్ అకౌంటెంట్ (Chartered Accountant). పి. బ్రహ్మయ్య అండ్ కంపెనీ అను సంస్థను స్థాపించి దానికి దేశవ్యాప్తముగా గౌరవము సంపాదించి, ఆడిటింగ్ అనే వృత్తిలో వేలమందికి శిక్షణనిచ్చి చిరస్మరణీయుడయ్యాడు.
జననం
బ్రహ్మయ్య 1908, అక్టోబర్ 2 వ తేదీన కృష్ణా జిల్లా నూజెళ్ళలో జన్మించాడు. 1928 లో మద్రాసు లయోలా కళాశాల నుండి పట్టభద్రుడయ్యాడు. తరువాత లండన్ వెళ్ళి యఫ్.సి.ఎ అభ్యసించి ఇంకార్పొరేటెడ్ అకౌంటెంట్ అయ్యాడు.
వృత్తి
బ్రహ్మయ్య గొప్ప కళాభిమాని కూడ. మద్రాసులో జరిగే పలు సాంస్కృతిక కార్యక్రమాలలో ఉత్సాహంగా పాల్గొనేవాడు. 'కళాభారతి' కి ఏడేళ్ళపాటు అధ్యక్షునిగా పనిచేశాడు. తెలుగు భాష సమితికి మూడు దశాబ్దాలకు పైగా గౌరవ కోశాధికారి.
ఎన్నో దానాలు, పలు విద్యాసంస్థలకు విరాళాలిచ్చాడు. ఆయన పేరు మీద విజయవాడలో సిద్ధార్థ విద్యా సంస్థ ఒక కళాశాల స్థాపించింది.
మరణం
బ్రహ్మయ్య 1980, జులై 20 న మరణించాడు.
వర్గం:1908 జననాలు వర్గం:1980 మరణాలు వర్గం:కృష్ణా జిల్లా వ్యాపారవేత్తలు
పక్షవాతం
thumb|ముఖంలో పక్షవాతం వచ్చిన వ్యక్తి పక్షవాతం నాడీ వ్యవస్థకు సంబంధించిన వ్యాధి. శరీరములోని వివిధ అవయవాలు ప్రయత్నపూర్వక చలనాలను కోల్పోయే రుగ్మతను 'పక్షవాతము' (Paralysis) అంటారు. శరీరం బిగుసుకుపోవడం, మూతి వంకర తిరిగి పోవడం, కాళ్లు చేతులు మెలితిరిగి పోవడం, గుండె కూడా పనిచేయకపోవడం ఇలా శరీరంలో ప్రతి అవయవంపై పక్షవాతప్రభావం ఉంటుంది. ప్రపంచంలో ప్రతి ఆరుగురిలో ఒకరికి వారి జీవిత కాలంలో పక్షవాతం వస్తోంది. ప్రతి ఆరు సెకెండ్లకు ఒకరు పక్షవాతంతో మృతి చెందుతున్నారు. మన దేశంలోనూ ఈ వ్యాధి వల్ల రోజుకు రెండు వేల మంది చనిపోతున్నారు. కేవలం 10 శాతం మందికే పక్షవాతంపై అవగాహన ఉంది. దీని వల్ల సగానికి పైగా తమ పని కూడా చేసుకోలేనంతగా అంగవైకల్యానికి గురవుతున్నారు. పక్షవాతంపై ప్రజల్లో అవగాహన పెంచడానికి ప్రపంచవ్యాప్తంగా అక్టోబరు 29న వరల్డ్‌ స్ట్రోక్‌ డేను నిర్వహిస్తున్నారు. గతంలో ఈ వ్యాధి వృద్ధుల్లోనే కనిపించేది. ప్రస్తుతం పక్షవాతం కేసుల్లో 25 నుంచి 30 శాతం వరకు చిన్నవయసు వారుంటున్నారు. అధిక రక్తపోటు, మధుమేహ వ్యాధి, ధూమపానం, మద్యపానం, అధిక కొలెస్ట్రాల్‌, గుండె జబ్బులు, ఊబకాయం ఉన్నవారికి పక్షవాతం రావడానికి ఎక్కువ అవకాశం ఉంది. కళ్ళు తిరగటం, తాత్కాలికంగా దృష్టి మందగించడం, లేదా రెండుగా కనిపించడం, కాళ్ళూ, చేతులు ఉన్నట్లుండి బలహీనంగా అవడం, మాటల్లో తడబాటు వంటివన్నీ పక్షవాతానికి ముందస్తు సంకేతాలు. ఈ లక్షణాలు కనిపించిన వెంటనే కనీసం గంటలోపు స్ట్రోక్‌ యూనిట్‌ సౌకర్యం ఉన్న వైద్యశాలకు తీసుకురాగలిగితే వారికి త్రాంబోలైటిక్‌ థెరపీ ద్వారా రక్తప్రసరణ పునరుద్ధరించి, మెదడు ఎక్కువగా దెబ్బతినకుండా కాపాడవచ్చు. అయితే దురదృష్టవశాత్తు ఈ వ్యాధిపై అవగాహన లేకపోవడం వల్ల 10 శాతం మంది కూడా గంటలోపు ఆసుపత్రికి రావడం లేదు. కొన్ని వ్యాధుల్లో లక్షణాలు ముందే బయటపడతాయి. వాటిని గుర్తించి త్వరగా చికిత్స తీసుకోగలిగితే నష్టాన్ని నివారించడానికి సాధ్యమవుతుంది. అలాంటి సమస్యల్లో ముఖ్యమైనది పక్షవాతం (స్ట్రోక్). పక్షవాతానికి సంబంధించిన లక్షణాలు కనిపించినపుడు మొదటి మూడుగంటల్లో ఆసుపత్రికి చేరుకోగలిగితే మెదడుకు నష్టం జరగకుండా కాపాడుకోవచ్చు.
లక్షణాలు
మెదడుకు రక్తసరఫరాలో ఆటంకం ఏర్పడినపుడు కొన్ని లక్షణాలు బయటపడతాయి. ఈ లక్షణాల సమూహాన్ని కలిపి స్ట్రోక్ అని పిలుస్తారు. మెదడులోని రక్తనాళాల్లో క్లాట్ ఏర్పడటం మూలంగా రక్తసరఫరాకు ఆటంకం ఏర్పడుతుంది. రక్తసరఫరా తగ్గడమే కారణం స్ట్రోక్ వచ్చిన వారిలో మెదడుకు రక్తం సరఫరా తగ్గడం వల్ల సమస్య ఉత్పన్నమవుతుంది. రక్తం సరఫరా తగ్గడం వల్ల మెదడుకు ఆక్సిజన్ అందదు. ఫలితంగా మెదడు నుంచి సంకేతాలు అందక కొన్ని అవయవాలు పనిచేయడం మానేస్తాయి.
ముఖపక్షవాతం
ముఖ కండరాలకు సరఫరా చేసే ఏడవ క్రేనియల్‌ నాడీకి వచ్చే సమస్యలు (ఇన్‌ఫ్లమేషన్‌) వల్ల మూతి వంకరపోతుంది. ఈ సమస్యనే వైద్య పరిభాషలో బెల్స్‌ పాల్సి అంటారు. చలికాలంలో రాత్రులు బస్సులో ప్రయాణిస్తుంటే కిటిక పక్కన కూర్చున్న వారి చెవిలోకి చలిగాలిపోయి నరంపై ఒత్తిడి తగిలి బెల్స్‌ పాల్సి వచ్చే అవకాశం ఉంది. 'హెర్పస్‌ జోస్టర్‌ వైరస్‌' ఇన్‌ఫెక్షన్‌ కొన్ని సందర్భాల్లో సమస్యగా మారొచ్చు.బెల్స్‌ పాల్సి (ముఖ పక్షవాతం) కి గురైన వారిలో ముఖంలో ఒకవైపు కండరాలు చచ్చు బడిపోతాయి. చెవి దగ్గర కొద్దిగా నొప్పి ఉంటుంది. పెదవుల చుట్టూ తిమ్మిర్లు, కళ్లు ఎండిపోయినట్లు వుండొచ్చు. నాలుక పక్కకు ఉంటుంది. కన్ను మూయలేక పోవడం వల్ల దుమ్ముపడి 'కెరిటైటిస్‌' అనే సమస్య వచ్చి కళ్ల వెంట నీరు కారుతుంది. కుడివైపు ముఖ పక్షవాతం వచ్చినవారు నవ్వినప్పుడు మూతి ఎడమవైపునకు లాగినట్లు వంకరపోయి కనిపిస్తుంది. బెలూన్‌ ఊదలేకపోవడం, నోటి నుంచి చొంగ కారడం, దవడలో ఆహారం ఉంచుకోలేకపోవడం జరుగుతాయి. మాటలో మార్పు కనిపిస్తుంది. నుదురుమీద ముడతలు ఏర్పడవు. ఈలవేయలేరు. పెదవుల్లో కదలికలు మందగిస్తాయి.
కారణాలు
పక్షవాతానికి ముఖ్యమైన కారణాలు:అధిక రక్తపోటు, మెదడుకు రక్తసరఫరాలో అంతరాయం, పోలియో వంటి వైరస్ సంబంధిత రోగాలు, ప్రమాదాలు, వెన్నెముకలలోని కొన్ని లోపాలు, కొన్ని రకాల విష పదార్ధాలు.నిత్యం గర్భ నిరోధక మాత్రలు వాడే మహిళలు, యువతుల్లో పక్షవాతం వచ్చే అవకాశాలు రెండు రెట్లు అధికమట.
వైద్యం
దీనికి పనిచేసే మందులు: క్షీరబల తైలం, హెపారిన్. న్యూరాలజి చికిత్సతోపాటు ఫిజియోథెరపీ చికిత్స. న్యూరోమస్కులార్‌ ఎలక్ట్రికల్‌ స్టిములేషన్‌తో పనిచేయని కండరాల్లోని శక్తిని పెంచడానికి ఉపయోగిస్తారు. కండరాలను ఉత్తేజపరచడానికి థెరప్యూటిక్‌ మసాజ్‌, మాన్యువల్‌ థెరపీ ముఖ కండరాలకు వ్యాయామం చేయిస్తారు. దీని వల్ల ముఖ కండరాల్లో శక్తి పెరుగుతుంది.
మెదడులో మైక్రోచిప్‌
నిశ్చలనంగా పడిఉన్న పక్షవాతం రోగుల మదిలోభావాలను గ్రహించి తదనుగుణంగా నాడీవ్యవస్థను చైతన్యపరచే 'మైక్రోచిప్‌'ను శాస్త్రవేత్తలు కనుగొన్నారు. దాదాపు సెంటీమీటరు వెడల్పులో ఉండే ఈ పలుచని చిప్‌ను మెదడులో అమరుస్తారు. రోగి ఆలోచనను పసిగట్టే ఈ మైక్రోచిప్‌... ఆ సంకేతాలను అచేతన అవయవాల కదలికలుగా మార్చేస్తుంది.
వెలుపలి లిం కులు
వర్గం:నాడీ సంబంధమైన వ్యాధులు
1440
1440 గ్రెగోరియన్‌ కాలెండరు యొక్క మామూలు సంవత్సరము.
జననాలు
thumb|కుడి|మొల్ల ‍* ఆతుకూరి మొల్ల, తెలుగు కవయిత్రి
పురస్కారాలు
*
దీవి గోపాలాచార్యులు
దీవి గోపాలాచార్యులు (అక్టోబరు 10, 1872 - సెప్టెంబరు 29, 1920) వైద్య శాస్త్రవేత్త, హిందూ సంప్రదాయ వైద్య పరిశోధకులు, ఆయుర్వేద పండితులు, అఖిల భారత ఆయుర్వేద విద్యాపీఠానికి పూర్వాధ్యక్షులు. 1917లో ఆయన అఖిల భారతాయుర్వేద విద్యాపీఠానికి అధ్యక్షత వహించి దేశవ్యాప్తంగా ఆయుర్వేద అభివృద్ధికి కృషిచేశారు. వైద్యరత్న, ఆయుర్వేద మార్తాండ భిషఙ్మణి బిరుదు పొంది ప్రఖ్యాతిచెందారు. ఆయుర్వేద వైద్యానికి ప్రఖ్యాతిపొందిన గోపాలాచార్యులు దేశవ్యాప్తంగా ఆయుర్వేదాన్ని ప్రచారం చేయడంలోనూ, విస్తృతమైన వ్యాప్తికి కృషిచేయడంలోనూ ప్రశస్తిపొందారు. గోపాలాచార్యులు పలు జాతీయ సదస్సుల్లో, కార్యకలాపాల్లో ప్రసంగాలు చేశారు.
బాల్యం, విద్యాభ్యాసం
ఈయన స్వగ్రామం. కృష్ణా జిల్లా, నాగాయలంక మండలం (దివిసీమ) లోని భావదేవరపల్లి గ్రామం. అయితే బందరులో 1872, అక్టోబరు 10 న జన్మించారు. ప్రాథమిక విద్యాభ్యాసానంతరం. 1886 లో తిరుపతి వెళ్ళి మహంతు పాఠశాలలో కొంతకాలం చదివారు. సంస్కృత భాషాధ్యయనం పూర్తి చేసిన తరువాత రాష్ట్ర వ్యాప్తంగా పర్యటనలు చేశారు. ఆ సందర్భంలోనే సాటి ప్రజల ఆరోగ్య సమస్యలను అవగాహన చేసుకొని వైద్య పరిశోధనల ల్పట్ల మక్కువ పెంచుకున్నారు. సామాజిక సేవకు ప్రాచీన హిందూ సంప్రదాయ వైద్య విధానమే ఉత్తమమని నిర్థారణకు వచ్చారు.
పరిశోధనలు
కర్ణాటక రాష్ట్రం చేరి, మైసూరులోని సంస్కృత కళాశాలలో చేరి, ఆయుర్వేద వైద్య విద్యార్థిగా విద్యాభ్యాసం చేశారు. ప్రాచీన హిందూ వైద్య శాస్త్రాలలో ప్రధాన విభాగంగా రూపొందింన ఆయుర్వేద వైద్య చికిత్సా శాస్త్రమును ఆపోసన పట్టారు. 1893 లో వైద్య విద్యాభ్యాసాన్ని పూర్తి చేసుకొని రెండేళ్ళపాటు విస్తృతంగా దేశపర్యటనలు చేశారు. పర్యటనలు చేస్తూనే నగరాలలోని, కుగ్రామాలలోని భిషగ్వర్యులను శుశ్రూషతో సేవించి, వైద్య పరిశోధనలు చేశారు.
ఆయా ప్రాంతములలోని ప్రకృతివనరులను, మూలికలను క్షుణ్ణంగా అధ్యయనం చేశారు. ఆ సమయంలో (1894-95) కలరా, ప్లేగు వ్యాధులు దేశమంతా వ్యాపించి ఉన్నాయి. సరైన చికిత్స, ప్రామాణిక మందులు లేక వందలాది మంది మృత్యువాత పడటం చూసిన ఈయన మనసు తల్లడిల్లిపోయింది.
ప్లేగు మందు ఆవిష్కణ
ప్లేగు, కలరా వ్యాధుల నిరోధానికి ప్రాచీన హిందూ సంప్రదాయ వైద్యాన్ని ఉపయోగించుకొని "శతధౌత ఘృతం" "హైమాది పంక్రమ్‌ (పానకం)" అనే రసాయనాలను సృష్టించి ఔషధ రూపంలో వ్యాధిగ్రస్తులకు అందించారు. ఆ విధంగా ప్రజలకు ఎంతో మేలు ఒకకూర్చారు.
ఆయుర్వేదాశ్రమము
తర్వాత కొద్దికాలానికి చెన్నపట్టణం చేరి, శ్రీకన్యకా పరమేశ్వరి ఆయుర్వేద కాలేజి అండ్ హాస్పిటల్ లో ప్రొఫెసర్ గా, వైద్యులుగా పనిచేశారు. ఇంగ్లీషు రాకున్నా ఎనిమిది భారతీయ భాషలు మీద సాధికారత సంపాదించుకున్నారు. వైద్యులుగా పనిచేస్తున్న సమయంలోనే గొప్ప పేరు ప్రతిష్ఠలను సంపాదించుకొని, మద్రాసులోనే ఆయుర్వేదాశ్రమమును నెలకొల్పారు. మరణించేవరకు అక్కడే ఉన్నారు. మద్రాసు ఆయుర్వేద కాలేజీకి కొంతకాలం ప్రిన్సిపాల్ గా వ్యవహరించారు. ఆయుర్వేదాంగ శల్యతంత్రము అనే గ్రంథం రచించారు.
రచనలు
దేశీయ ఆయుర్వేద వైద్యానికి ప్రాచుర్యం తీసుకు రావాలనే మహదాశయంతో "ఆయుర్వేదాశ్రమ గ్రంథమాల"ను ఏర్పాటు చేసి వివిధ భారతీయ భాషలలోని ప్రాచీన గ్రంథాలను సేకరించి, ఎంతో అరుదైన వాటిని అనువదింపజేశారు. ఈ గ్రంథమాల నుంచి దాదాపు 22 అతి ముఖ్యమైన వైద్య శాస్త్ర గ్రంథాలు వెలువడినాయి. వీటిలో మాధవ నిదానం, అర్క ప్రణాళిక, ఆయుర్వేద వైద్య పరిభాష, రస ప్రదీపిక, భేషకల్పం మొదలైన శీర్షికలతో ప్రాచీన హిందు వైద్య గ్రంథాలకు తెలుగులో చక్కని వ్యాఖ్యానాలు జోడించి, వివరించారు.
ఆయుర్వేద వైద్య చికిత్సకు దేశస్థాయిలో కీర్తి ప్రతిష్టలు తెచ్చిన అపర ధన్వంతరిగా పేరు సంపాదించారు. ఆధునిక కాలంలో ఆయుర్వేద వైద్య చికిత్సకు పునరుజ్జివం కల్పించారు. యావన్మందికీ వైద్యాన్ని అందుబాటులోకి తెచ్చి, వివిధ రుగ్మతలను, దీర్ఘకాలిక వ్యాధులను నయం చేసే ఎన్నో రకాల మందులను అద్భుత శైలిలో ఆవిస్కరించి, చిరకీర్తిని పొందారు.
సేవలు
ఆయుర్వేద వైద్య జగత్తుకు ప్రచారం కల్పించటానికి అహరహం కష్టించారు. ఈయన జీవితమే భారతదేశ ఆయుర్వేద చరిత్రగా భాసిల్లింది. ఏక సంధాగ్రాహి, అవిశ్రాంత వైద్య పరిశోధకులు కావటంతో 1919 లో "శ్రీ ధన్వంతరి" పక్ష పత్రికను స్థాపించి ఆంధ్ర దేశమంతటా వ్యాపింపజేశారు. ఆయుర్వేద వైద్య ప్రచారానికి అహరహం కష్టిస్తూ తమ సంపాదనంతటినీ వ్యయపరిచారు. "ఆల్ ఇండియా ఆయుర్వేదిక్ కాంగ్రెస్"కు అధ్యక్షులుగా కొద్దికాలం ఉన్నారు. ముఖ్యంగా దక్షిణా పథంలో ఆయుర్వేద వైద్యానికి పునఃప్రాణప్రతిష్ఠ చేసి, యావధ్భారత ఖ్యాతి గాంచిన ఏకైక ఆంధ్రుడు. అయితే, ఈ మాత్రం చారిత్రక గుర్తింపుకు నోచుకోలేదు.
మరణం
ఆయుర్వేద వైద్య ప్రక్రియలో నూతన ఆవిష్కారాలు చేసిన ఈయన 1920, సెప్టెంబరు 29 న మృతి చెందారు. మైసూర్, మద్రాస్ లలోని ప్రభుత్వ ఆయుర్వేదిక్ కాలేజీలలో ఆయుర్వేదబోధనకు ప్రత్యేకించి ప్రొఫెసర్ పదవులను ప్రవేశపెట్టడానికి కృషి చేసిన మహానుభావుడు ఈయన.
మూలాలు
వర్గం:తెలుగువారిలో వైద్యులు వర్గం:1920 మరణాలు వర్గం:1872 జననాలు వర్గం:కృష్ణా జిల్లా వైద్యులు వర్గం:ఆయుర్వేద వైద్యులు వర్గం:కృష్ణా జిల్లా శాస్త్రవేత్తలు
చందమామ కథలు (సినిమా)
చందమామ కథలు 2014 లో ప్రవీణ్ సత్తారు దర్శకత్వంలో విడుదలైన ఒక సినిమా. ఉత్తమ తెలుగు చిత్రంగా జాతీయ చలనచిత్ర పురస్కారాన్ని అందుకుంది.
కథ
ఇది ఒక ప్రయోగాత్మక చిత్రం. దీనిలో ఎనిమిది కథలున్నాయి. ఒక కథ పూర్తయి ఇంకో కథ ప్రారంభమయ్యే సంకలనం లాగాక, సమాంతర ఖండికలుగా వచ్చి పోతూంటాయి.
సారథి (కిషోర్) ఒక రచయిత. అతనికి భార్య ఒక కూతురికి జన్మనిచ్చిన తర్వాత చనిపోయి ఉంటుంది. ఆ పాపకి ఏదో జబ్బు చేస్తుంది. చికిత్స కోసం ఐదు లక్షల రూపాయలు అవసరమౌతుంది. అతను తాను చూసిన జీవితాల నుండి ఏడు కథలు రాయడం మొదలు పెడతాడు.
మొదటి కథలో బాగా లావెక్కిన సాఫ్ట్ వేర్ ఉద్యోగి వెంకటేశ్వర్రావు (కృష్ణుడు)కి ముప్ఫై దగ్గర పడుతున్నా పెళ్ళి కావడం లేదని బెంగపడి, పెళ్ళికోసం విఫలయత్నాలు చేస్తూంటాడు.
రెండవ కథలో ఒకప్పుడు మోడల్‌గా వెలిగిన లీసా స్మిత్ (మంచు లక్ష్మి) ఇప్పుడు అవకాశాల్లేక, సహజీవనం చేస్తున్న డబ్బున్నవాడు కూడా వేరొకామెని చూసుకోవడంతో, మిడిల్ క్లాస్ ఫ్లాట్‌లో అద్దెకుంటూ తాగుడూ సిగరెట్లు మరిగి టెన్షన్‌తో గడుపుతూంటుంది.
మూడవ కథలో ఓల్డ్ సిటీలో సూపర్ మార్కెట్ నడిపే అష్రఫ్ (అభిజిత్)ని హసీనా (రిచా పనాయ్) ప్రేమలోకి దింపి, పెద్దలతో సంబంధం మాట్లాడమని ఒత్తిడి చేస్తూంటే ఇరకాటంలో పడతాడు అష్రఫ్.
నాలుగవ కథలో ఇంటర్ రెండో సంవత్సరం చదివే రఘు (నాగ శౌర్య) క్లాస్‌మేట్ అయిన రాజకీయనాయకుడి కూతురు రేణు (శామిలీ అగర్వాల్)ని కాదనలేని పరిస్థితుల్లో ఇరికించి, పెళ్ళిచేసుకుని, జీవితంలో సెటిలై పోవాలని పథకాలేస్తూంటాడు.
ఐదవ కథలో పనీపాటా లేని రఘు (కృష్ణ చైతన్య) వూళ్ళో నానమ్మ (పావలా శ్యామల) నిఘాలో వున్న ముగ్గురు మనవరాళ్ళలో గౌరీ (అమితా రావ్) అనే అమ్మాయిమీద మీద కన్నేసి, ముగ్గులోకి దింపాలని కాని పనులు చేస్తూంటాడు.
ఆరవ కథలో భార్యకి విడాకులిచ్చి వచ్చిన ఎన్నారై మోహన్ (నరేష్) అనుకోకుండా మాజీ ప్రేమికురాలు సరిత (ఆమని)ని విధవరాలిగా చూసి, కొడుకులూ కోడళ్ళూ వున్నా ఆమెతో తిరిగి స్నేహం పెంచుకునే ప్రయత్నాల్లో ఉంటాడు.
ఏడవ కథలో ఓ బిచ్చగాడు (కృష్ణేశ్వర్ రావు) పన్నెండు లక్షలు విలువజేసే ఒకింటికి ఎలాగైనా యజమాని కావాలన్న కలలతో బిచ్చ మెత్తుకుంటూ భారీ యెత్తున డబ్బు పోగేస్తూంటాడు.
ఇక చివరి కథ రచయితదే. సగంసగం కథలు రాసుకెళ్ళి ఐదు లక్షలు అర్జెంటుగా అడ్వాన్సు ఇమ్మని అడిగితే, కథలు పూర్తి చేసుకు రమ్మంటాడు ప్రచురణకర్త (సూర్య).
పూర్వప్రయోగాలు
ఒకే సినిమాలో రెండు లేక ఎక్కువ కథలను చూపించే ప్రయోగాలు ఈ సినిమా కంటే ముందు చాలా వచ్చాయి. 1939లో తమిళంలో తీసిన సిరిక్కథ భారతదేశంలో తీసిన మొట్టమొదటి బహుళ కథాచిత్రం.1961లో సత్యజిత్ రే బెంగాలీ భాషలో రవీంద్రనాథ్ టాగూర్ కథల ఆధారంగా తీసిన 'తీన్ కన్య' ఈ కోవకు చెందిందే. 1976లో కన్నడ భాషలో 'కథా సంగమ' వచ్చింది. 2007లో అనురాగ్ బసు హిందీలో తీసిన బహుళ కథా చలనచిత్రం ‘లైఫ్ ఇన్ ఏ మెట్రో’, దీనికి ముందు 2003లో రామ్ గోపాల్ వర్మ నిర్మాణంలో ప్రవాళ్ రమణ్ దర్శకత్వం వహించిన ఆరు కథల ‘డర్నా మనా హై’, 2007లో రామ్ గోపాల్ వర్మతో కలుపుకుని ఏడుగురు దర్శకుల ‘డర్నా జరూరీ హై’ అనే ఏడు కథల ఆంథాలజీ, ఆరుగురు దర్శకులతో 'దస్ కహానియా' వచ్చాయి. 2009లో మలయాళంలో పదకొండు మంది దర్శకుల పదకొండు కథల ‘కేరళ కేఫ్’ వచ్చింది. 2009లోనే క్రిష్ దర్శకత్వంలో ఐదు విభిన్న కథల సమాహారంగా వేదం సినిమా వచ్చింది. ఈ సినిమాలన్నీ విజయవంతమయ్యాయి.
పాటలు
ఈ సినిమాలోని పాటలను అనంత్ శ్రీరామ్, చిన్నికృష్ణ, రచించగా మిక్కీ జె. మేయర్ సంగీతాన్ని సమకూర్చాడు. ఈ సినిమాలోని పాటలు:
పురస్కారాలు
ఈ సినిమా 62వ జాతీయ చలనచిత్ర పురస్కారాలలో  ఉత్తమ తెలుగు సినిమాగా ఎన్నికైంది. ఈ పురస్కారం క్రింద రజత కమలం, లక్షరూపాయల నగదు పురస్కారం, ప్రశంసాపత్రం నిర్మాతకు లభించాయి.
ఆంధ్ర ప్రదేశ్ రాష్ట్ర ప్రభుత్వం ప్రకటించే నంది పురస్కారాలలో ఈ సినిమాలోని నటనకు గాను మంచు లక్ష్మికి ఉత్తమ సహాయనటి పురస్కారం లభించింది.
ఫిల్మ్‌ఫేర్ అవార్డులలో కూడా మంచు లక్ష్మికి ఉత్తమ సహాయనటి - తెలుగు అవార్డు దక్కింది.
బయటి లింకులు
వర్గం:భారత జాతీయ చలనచిత్ర పురస్కార విజేతలు
జగిత్యాల మండలం
జగిత్యాల మండలం, తెలంగాణ రాష్ట్రంలో జగిత్యాల జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం కరీంనగర్ జిల్లా లో  ఉండేది. ప్రస్తుతం ఈ మండలం జగిత్యాల రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఈ మండలంలో నాలుగు  రెవెన్యూ గ్రామాలు ఉన్నాయి. ఇది జగిత్యాల జిల్లాకు, రెవెన్యూ డివిజనుకు, మండలానికి ప్రధాన కేంద్రం. జగిత్యాల మండలం, నిజామాబాదు లోకసభ నియోజకవర్గంలోని, జగిత్యాల శాసనసభ నియోజకవర్గం కింద నిర్వహించబడుతుంది. ఇది సముద్ర మట్టానికి 293 మీటర్ల ఎత్తులో ఉంది.మండలం కోడ్:04414. తెలంగాణ రాష్ట్ర రాజధాని హైదరాబాదు 190 కి.మీ.దూరంలో ఉంది.
గణాంకాలు
thumb|2016 పునర్వ్యవస్థీకరణకు ముందు అవిభక్త కరీంనగర్ జిల్లా పటంలో మండల స్థానం 2011 జనాభా లెక్కల ప్రకారం జగిత్యాల మండలం మొత్తం జనాభా 169,064. వీరిలో 83,887 మంది పురుషులు 85,177 మంది స్త్రీలు. మండలంలో మొత్తం 41,715 కుటుంబాలు నివసిస్తున్నాయి. జగిత్యాల మండల్ సగటు లింగ నిష్పత్తి 1,015.మొత్తం జనాభాలో 61.5% మంది పట్టణ ప్రాంతాల్లో నివసిస్తుండగా, 38.5% మంది గ్రామీణ ప్రాంతాల్లో నివసిస్తున్నారు. పట్టణ ప్రాంతాల్లో సగటు అక్షరాస్యత రేటు 77.5% కాగా గ్రామీణ ప్రాంతాల్లో 54.9%. అలాగే మండలంలో పట్టణ ప్రాంతాల లింగ నిష్పత్తి 1,005 కాగా గ్రామీణ ప్రాంతాల వారిది 1,032. మండలంలో 0-6 సంవత్సరాల వయస్సు గల పిల్లల జనాభా 16947, ఇది మొత్తం జనాభాలో 10%. 0-6 సంవత్సరాల మధ్య 8760 మంది మగ పిల్లలు మరియు 8187 మంది ఆడ పిల్లలు ఉన్నారు.మండలం లోని బాలల లింగ నిష్పత్తి 935, ఇది జగిత్యాల మండల సగటు లింగ నిష్పత్తి (1,015) కంటే తక్కువ.మండల మొత్తం అక్షరాస్యత రేటు 68.76%. జగిత్యాల మండలంలో పురుషుల అక్షరాస్యత రేటు 70.01%, స్త్రీల అక్షరాస్యత రేటు 53.85%.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 42 చ.కి.మీ. కాగా, జనాభా 113,543. జనాభాలో పురుషులు 56,594 కాగా, స్త్రీల సంఖ్య 56,949. మండలంలో 27,515 గృహాలున్నాయి.
రవాణా సౌకర్యాలు
సమీపంలో జగిత్యాలకు లింగంపేట్- జగిత్యాల్ (ఎల్‌పిజెఎల్) అనే రైల్వే స్టేషన్ ఉంది. ఇది వ్యవసాయ,ఇతర ఉత్పత్తులు త్వరితగతిగా ఎగుమతి చేయటానికి సౌకర్యంగా ఉంది.ఈ స్టేషన్ నుండి ప్రతిరోజూ ప్రయాణీకులు వేలకొద్దీ ప్రయాణిస్తుంటారు.ఇది జిల్లా ప్రధాన కార్యాలయంగా మారిన తరువాత ఒక ప్రధాన స్టేషన్‌గా మారింది.తెలంగాణ రాష్ట్ర రోడ్డు రవాణ సంస్థకు చెందిన బస్సు డిపో ఇక్కడ ఉంది.ఇక్కడ నుండి సమారు 200 బస్సులు వివిధ ప్రాంతాలకు ప్రయాణిస్తాయి.
సమీప పట్టణాలు
కోరట్ల, కరీంనగర్, సిరిసిల్ల, జగిత్యాల సమీప పట్టణాలు
సమీప దర్శనీయ ప్రదేశాలు
సిర్పూర్, మెదక్, వరంగల్ (ఒరుగల్లు), మేడారం ముఖ్యమైన పర్యాటక ప్రదేశాలు చూడటానికి సమీపంలో ఉన్నాయి.
ముకుల్ దేవ్
ముకుల్ దేవ్ భారతదేశానికి చెందిన సినిమా నటుడు. ఆయన 1996లో హిందీలో విడుదలైన దస్తక్​ సినిమా ద్వారా సినీరంగంలోకి అడుగుపెట్టి, హిందీతో పాటు తెలుగు, తమిళ, బెంగాలీ, మలయాళం మరియు కన్నడ భాషా చిత్రాల్లో నటించాడు.
జననం, విద్యాభాస్యం
ముకుల్ దేవ్ 17 సెప్టెంబరు 1970లో ఢిల్లీలో హరిదేవ్ కౌశల్, అనూప్ కౌశల్ దంపతులకు జన్మించాడు. ఆయన ఢిల్లీలో తన చదువు పూర్తి చేశాడు.
మూలాలు
వర్గం:1970 జననాలు వర్గం:భారతీయ సినిమా నటులు
తరువాత ఎవరు
తరువాత ఎవరు, 2018 ఆగస్టు 3న విడుదలైన తెలుగు సినిమా. హ్యాపీ ఎండింగ్ క్రియేషన్స్ బ్యానరులో లక్ష్మీరెడ్డి, రాజేష్ కోడూరు నిర్మించిన ఈ సినిమాకు జి. కృష్ణప్రసాద్, కె. రాజేష్ రెడ్డి దర్శకత్వం వహించారు. ఇందులో కమల్ కామరాజు, మనోజ్, ప్రియాంక శర్మ తదితరులు నటించగా, విజయ్ కురాకుల సంగీతం సమకూర్చాడు.
కథా సారాశం
చందు (మనోజ్), నిత్య (ప్రియాంక శర్మ) ప్రేమించుకుంటారు. ఒక చిన్న సమస్య కారణంగా విడిపోతారు. నిత్య తన స్నేహితులతో కలిసి రియాలిటీ షోలో పాల్గొనాలని అనుకుంటుంది. ఆ విషయం తెలుసుకున్న చందు కూడా ఈ షోలో పాల్గొంటాడు. అయితే, అందులో పోటిచేసిన వారు ఒకరి తరువాత ఒకరు చంపబడుతుంటారు. వారు అలా ఎందుకు చంపబడుతారు, చందు నిత్యను ఎలా కాపాడుతాడు అన్నది మిగతా కథ.
పాటలు
ఈ సినిమాకు విజయ్ కురాకుల సంగీతం అందించాడు. లహరి మ్యూజిక్ ద్వారా పాటలు విడుదలయ్యాయి.
బయటి లింకులు
వర్గం:2018 తెలుగు సినిమాలు వర్గం:తెలుగు ప్రేమకథ చిత్రాలు వర్గం:తెలుగు థ్రిల్లర్ సినిమాలు
బాయ్స్
బాయ్స్ 2003 లో శంకర్ దర్శకత్వంలో వచ్చిన తమిళ అనువాద చిత్రం. ఇందులో సిద్ధార్ధ్, జెనీలియా ముఖ్యపాత్రల్లో నటించారు. ఎ. ఆర్. రెహమాన్ ఈ సినిమాకు సంగీతం అందించాడు.
పాటలు
ఎ. ఆర్. రెహమాన్ ఈ సినిమాకు సంగీతం అందించాడు. ఇందులో ఏడు పాటలున్నాయి.
మూలాలు
వర్గం:తమిళ అనువాద చిత్రాలు వర్గం:2003 తెలుగు సినిమాలు
ఏ జర్నీ టు కాశీ
ఏ జర్నీ టు కాశీ 2023లో విడుదలైన తెలుగు సినిమా. వారణాసి క్రియేషన్స్‌ బ్యానర్‌పై దొరడ్ల బాలాజీ, శ్రీధర్‌ వారణాసి నిర్మించిన ఈ సినిమాకు మునికృష్ణ దర్శకత్వం వహించాడు. చైతన్యరావు, అలెగ్జాండర్‌ సాల్నికోవ్‌, ప్రియా పాల్వాయి, ఖ్యాతిలీన్‌ గౌడ ప్రధాన పాత్రల్లో నటించిన ఈ సినిమా ట్రైలర్‌ను 2022 డిసెంబర్ 4న విడుదల చేసి, సినిమాను జనవరి 6న విడుదలైంది.
మూలాలు
వర్గం:2023 తెలుగు సినిమాలు
కోరుట్ల మండలం
కోరుట్ల మండలం, తెలంగాణ రాష్ట్రం, జగిత్యాల జిల్లాకు చెందిన మండలం. 2016 లో జరిగిన జిల్లాల పునర్వ్యవస్థీకరణకు ముందు ఈ మండలం కరీంనగర్ జిల్లా లో  ఉండేది. ప్రస్తుతం ఈ మండలం కోరుట్ల రెవెన్యూ డివిజను లో భాగం. పునర్వ్యవస్థీకరణకు ముందు ఇది జగిత్యాల డివిజనులో ఉండేది.ఈ మండలంలో 15   రెవెన్యూ గ్రామాలు ఉన్నాయి. మండల కేంద్రం కోరుట్ల.
గణాంకాలు
2011 జనాభా లెక్కల ప్రకారం కోరుట్ల మండలం మొత్తం జనాభా 108,346. వీరిలో 53,724 మంది పురుషులు కాగా, 54,622 మంది స్త్రీలు. మండలంలో మొత్తం 26,408 కుటుంబాలు నివసిస్తున్నాయి. మండల సగటు లింగ నిష్పత్తి 1,017. మొత్తం జనాభాలో 61.4% మంది పట్టణ ప్రాంతాల్లో నివసిస్తుండగా, 38.6% మంది గ్రామీణ ప్రాంతాల్లో నివసిస్తున్నారు. పట్టణ ప్రాంతాల్లో సగటు అక్షరాస్యత రేటు 75% కాగా, గ్రామీణ ప్రాంతాల్లో 58.7% మంది ఉన్నారు. మండలంలో పట్టణ ప్రాంతాల లింగ నిష్పత్తి 1,000 కాగా గ్రామీణ ప్రాంతాల వారిది 1,044గా ఉంది. మండలంలో 0-6 సంవత్సరాల వయస్సు గల పిల్లల జనాభా 11423, ఇది మొత్తం జనాభాలో 11%. 0-6 సంవత్సరాల మధ్య 5922 మంది మగ పిల్లలు, 5501 మంది ఆడ పిల్లలు ఉన్నారు. మండలం బాలల లింగ నిష్పత్తి 929, ఇది కోరుట్ల మండల సగటు లింగ నిష్పత్తి (1,017) కంటే తక్కువ. మొత్తం అక్షరాస్యత రేటు 68.63%. కోరుట్ల మండలంలో పురుషుల అక్షరాస్యత రేటు 69.7%, స్త్రీల అక్షరాస్యత రేటు 53.22%.గా ఉంది.
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 140 చ.కి.మీ. కాగా, జనాభా 108,297. జనాభాలో పురుషులు 53,711 కాగా, స్త్రీల సంఖ్య 54,586. మండలంలో 26,377 గృహాలున్నాయి.
కరీంనగర్ జిల్లా నుండి జగిత్యాల జిల్లాకు మార్పు
ఈ పట్టణం/మండలం లోగడ కరీంనగర్ జిల్లాలో,జగిత్యాల రెవిన్యూ డివిజను  పరిధిలో ఉంది.2014 లో తెలంగాణా ప్రత్యేక రాష్ట్రంగా ఏర్పడిన తరువాత మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల ఏర్పాటులో భాగంగా కోరుట్ల మండలాన్ని మండలాన్ని (1+14) పదిహేను గ్రామాలుతో కొత్తగా ఏర్పడిన జగిత్యాల జిల్లా, మెట్‌పల్లి రెవెన్యూ డివిజను పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
పిడుగు (2016 సినిమా)
పిడుగు, 2016 ఏప్రిల్ 29న విడుదలైన తెలుగు సినిమా. వి2 ఫిల్మ్స్ ప్రైవేటు లిమిటెడ్ బ్యానరులో అశోక్ గోటి నిర్మించిన ఈ సినిమాకు సి.హెచ్. రామమోహన్ దర్శకత్వం వహించారు. ఇందులో వినీత్ గోటి, మోనికా సింగ్, వినోద్ కుమార్, బెనర్జీ తదితరులు నటించగా, ఆర్. కార్తీక్ కుమార్ - విజయ్ కురాకుల సంగీతం సమకూర్చారు.
కథా సారాశం
వివిథ నగరాల్లోని ధనవంతులకు అమ్మాయిలను ఎరగా వేసి చివరికి వాళ్ళను చంపేసి వాళ్ళ ఆస్తిని ఒక గ్యాంగ్ లీగల్ గా చేజిక్కించుకుంటుంది. బిజినెస్ మ్యాన్ కొడుకైన జై (వినీత్)ను కూడా ఇలానే బుట్టలో వేసుకోవాలనుకుని ప్లాన్ వేస్తుంటారు. ఆ సమయంలోనే జై లాంటి మరొక వ్యక్తి, జై జీవితంలోకి ప్రవేశించి అతని కుటుంబాన్ని, వ్యాపారాన్ని ఇబ్బంది పెడుతుంటాడు. ఆ తరువాత ఏం జరిగిందనేది మిగతా కథ.
పాటలు
ఈ సినిమాకు ఆర్. కార్తీక్ కుమార్ - విజయ్ కురాకుల సంగీతం అందించాడు.
మూలాలు
వర్గం:2016 తెలుగు సినిమాలు వర్గం:తెలుగు ప్రేమకథ చిత్రాలు
జోగులాంబ గద్వాల జిల్లా ద్వాదశ పుణ్యక్షేత్రాలు (పద్యసంకలనం)
జోగులాంబ గద్వాల జిల్లా ద్వాదశ పుణ్యక్షేత్రాలు 2019, సెప్టెంబర్ నెలలో వచ్చిన పద్య కవిత్వ సంకలన పుస్తకం. ఈ పుస్తకం జోగులాంబ గద్వాల జిల్లాలోని పన్నెండు (12) ముఖ్యమైన పుణ్యక్షేత్రాల యొక్క ప్రాశస్త్యాన్ని తెలియజేస్తూ, పన్నెండు (12) మంది పద్యకవులు ఒక్కో క్షేత్రం గురించి తెలియజేస్తూ పద్య ప్రక్రియలో రచించిగా అంబటి భానుప్రకాశ్, మేడిచర్ల హరినాగభూషణంల సంపాదకత్వంలో వెలువడింది.
పుణ్యక్షేత్రాలు-కవులు
ఈ పుస్తకంలో ప్రస్తావించబడిన పుణ్యక్షేత్రాలు వాటి గురించి రాసిన కవులు
వివరాలు
ఈ పద్యసంకలనంలొ జోగులాంబ గద్వాల జిల్లాలోని 12 పుణ్యక్షేత్రాలను,వాటి చరిత్ర, వైభవం, అక్కడి దేవతామూర్తులను ప్రస్తావిస్తూ పన్నెండు (12) మంది కవులు పద్యాలు రాశారు. ఒక్కో కవి 11 పద్యాల చొప్పున రాశారు. ఈ కవులలో ఇప్పుడిప్పుడే కవిత్వం రాయడం మొదలుపెట్టిన కవుల నుండి అనేక పుస్తకాలను వెలువరించిన అనుభవం ఉన్న కవులు ఉన్నారు. పద్యరూపంలో కవులు క్షేత్రవైభవాలను స్తుతింపగా, అనిమోని మహేందర్, అంబటి భానుప్రకాశ్‌ క్షేత్ర పరిచయాలను సవివరంగా ఈ గ్రంథంలో తెలియజేశారు.
శక్తి పీఠమై నిలిచిన చండి వీవె బాలబ్రహ్మేశు నాశీస్సు భాగ్యమిడగ, ఇటనె తొమ్మిది యాలయా లింపు గులక దిక్కు నీ వంచు మొక్కరే దీన జనులు --అంబటి భానుప్రకాశ్ దక్షిణ దిశగా పారెడు నక్షయమగు కృష్ణవేణి యద్భుత తటి పై రక్షింపగ నిలిచె హనుమ దక్షిణ ముఖ మందిరమున దయ చెలువారన్ --బోడ శంకర్ హంపీ క్షేత్రము నందున సొంపుగ రథయాత్ర జరుగ చొరగన్ మంటల్ సోంపురమందున గాంచుచు నింపుగ నట నార్పినావె యెల్లరు జూడన్ --''ఊర ఈశ్వర్ రెడ్డి శ్రీలు చెలువార కళ్యాణ లీల విరియ మల్దకల్లు సుక్షేత్రాన మహితముగను సంకటమ్ముల బాపు శ్రీ వేంకటేశ విభుడు కొలువుండే మన కెల్ల శుభము లొసగ --''తూపురాణి వేంకట కృష్ణమాచార్యులు
వెలసితివిగ నీవు వేంకటా పురమందు కొలుచు వారి కెట్టి కొదువ లేక లక్ష్మి తోడ నిలిచి లాలించుచున్నావు శరణు శ్రీనివాస కరుణ జూడు --''భూచంద్ర శ్రీకరాకార చిన్మయ చిద్విలాస! చెంత శ్రీదేవి భూదేవి చేరి కొలువ నిలను గద్వాల కోటలో వెలసినట్టి చెన్నకేశవ నిన్నునే సన్నుతింతు --''మేడిచర్ల హరినాభూషణం పుట్టితివి గదా తల్లీ నట్ట నడుమ యేటి మధ్య నగుపడు నేలన్ పుట్టిని నధిరోహించియు మెట్టితివి నడిమిటి భూమి మేల్గూర్చుటకై --'' చింత రేవులందు చిద్విలాసముతోడ వెలసియున్న భక్త వత్సలుండు కోరినంత వేగ కోర్కెలు దీర్చేడి రామదూత మాకు రక్ష రక్ష --''పూదత్తు భాస్కర్ మహిని గద్వాల ప్రాంతాన మలదకల్లు మండలాన స్వయంభువై మహిమ జూపు స్వామి తల పైన పూవులు, జమ్మి పత్రి నుంచ జారినన్ బని ఫలియించు నంట --''డా. వెలుదండ సత్యనారాయణ శ్రీ రమణీయ విగ్రహుడ! చిన్మయరూపుడ! శేష వాహనా! తారకనామ! చక్రధర! దానవ మర్దిన! దేవ వందితా ! పారము జేర్ప రావె నను భవ్య గుణాత్మక! వాసవానుజా! వారిజ పత్ర నేత్ర! హరి భక్త పరాయణ! భక్తవత్సలా! భారము నీదె యంటి నిక పాలన జేయవె బ్రోవవే ననున్ --''తురిమెళ్ళ రాధాకృష్ణమూర్తి సర్వమున కాయనే ఘనుడుర్వి సామ మున్నథర్వవేద స్తుతుండున్ననంతు డద్వితీయ బోరవెల్ల్యాది విష్ణు చెన్నకేశవస్వామి లక్ష్మి ధవుండు --''డా. ఎస్. ఎం. మహమ్మద్ హుసేన్ శ్రీ వీరభద్ర దేవుడు సేవింపగ పూజ్యమౌను శివ యోగంబౌ నే వేళ నైన భక్తుల కావగ పూడూరు శుభ్ర కర్ముల నెపుడున్ --''వారణాసి నాగేశ్వరాచారి
పుస్తకావిష్కరణ
ఈ పుస్తకాన్ని సెప్టెంబర్ 22,2019 రోజు గద్వాల జిల్లా కేంద్ర గ్రంథాలయంలో జిల్లా గ్రంథాలయ సంస్థ చైర్మెన్ బి.ఎస్. కేశవ్ ఆవిష్కరించాడు. వైద్యం వేంకటేశ్వరాచార్యులు అధ్యక్షత వహించగా, వెల్దండ సత్యనారాయణ పుస్తక సమీక్ష చేశారు.
వెలుపలి లంకెలు
వర్గం:2019 పుస్తకాలు వర్గం:జోగులాంబ గద్వాల జిల్లాకు సంబంధించిన పుస్తకాలు వర్గం:పుస్తకాలు వర్గం:గద్వాల
గుంటూరు మిరపకాయ
గుంటూరు మిరపకాయలు ఆంధ్రప్రదేశ్ రాష్ట్రానికి చెందిన గుంటూరు జిల్లా లో పండుస్తున్న మిరపకాయలు. ఈ మిరపకాయలు ప్రపంచవ్యాప్తంగా ఆసియా, కెనడా, యూరోప్ దేశాలకు ఎగుమతి అవుతున్నాయి. గుంటూరు జిల్లా అనెక మిరపకాయలకు, మిరపకాయ పొడికి ప్రసిద్ధి చెందింది. ఈ ఉత్పత్తులు శ్రీలంక, బంగ్లాదేశ్, మధ్యతూర్పు, దక్షిణ కొరియా, యు.కె, యుఎస్ & లాటిన్ అమెరికాలకు ఎగుమతి అవుతున్నాయి. ఈ మిరపకాయలు వివిధ రంగులు, వివిధ రకాల రుచులను దానిలో ఉన్నా కాప్సికం పరిమానాన్ని బట్టి కలిగి పుంటాయి. భారతదేశంలోని ఆంధ్రప్రదేశ్ రాష్ట్రంలో వివిధ రకాల వంటలలో ఈ గుంటూరు మిరప కాయలను ఉపయోగిస్తారు.
గుంటూరు మిరప వ్యవసాయదారులు
ఇతర గుంటూరు మిరపకాయలలో పత్కి, ఇండో-5, అంకుర్, రోష్ని, బెడ్కి, మధుబాల కూడా ఉన్నాయి. పత్కి, తేజ రకాలను రుచి కొరకు, వంటల రంగుల కొరకు వాడుతారు.
మూలాలు
వర్గం:సొలనేసి
అబ్దుల్ కలామ్ ద్వీపం
అబ్దుల్ కలామ్ ద్వీపంఒడీషా తీరంలో గల ఒక ద్వీపం. భుబనేశ్వర్ నుండి 150 కి.మీ. దూరంలో, బాలేశ్వర్ (బాలసోర్) జిల్లాలో ఉంది ఈ ద్వీపం. గతంలో దీన్ని వీలర్ ఐలాండ్ అని పిలిచేవారు. క్షిపణులను పరీక్షించే ఇంటెగ్రేటెడ్ టెస్ట్  రేంజ్ ఈ ద్వీపంలోనే ఉంది.
అబ్దుల్ కలామ్ ఐలాండ్ బంగాళాఖాతంలో ఒరిస్సా తీరం నుండి 10 కి.మీ. దూరంలో చాందీపూర్ కు దక్షిణంగా 70 కి.మీ. దూరంలో ఉంది. ఈ ద్వీపం పొడవు 2 కి.మీ., వైశాల్యం 390 ఎకరాలు. సమీపంలోని నౌకాశ్రయం ధమ్రా. భారత్ తయారు చేసిన అనేక క్షిపణులకు పరీక్షా కేంద్రం అబ్దుల్ కలామ్ ఐలాండే; ఆకాశ్, అగ్ని, అస్త్ర, బ్రహ్మోస్. నిర్భయ్, ప్రహార్, పృథ్వి, శౌర్య, అడ్వాన్స్‌డ్ ఎయిర్ డిఫెన్స్,  పృథ్వి  ఎయిర్ డిఫెన్స్- వీటన్నిటినీ ఇక్కడే పరీక్షించారు. ఈ దీవికి చేరుకోవాలంటే ఓడమీదే వెళ్ళాలి. రోడ్డు గాని, రైలు మార్గం గానీ లేదు. చిన్న హెలిప్యాడ్  ఉంది. కానీ  ఇక్కడికి రావలసిన సామానులు, ఇతర సరఫరాలూ  ఓడల ద్వారానే వస్తాయి.
2013 మేలో ఇసుక కోత కారణంగా, దీవి యొక్క రూపురేఖలు మారిపోవడం సమాజం దృష్టికి వచ్చింది. ఈ దీవి, రాయి మీద కాక ఇసుక తిన్నెల మీద ఉండడం చేత, ఇసుక చలనం కారణంగా ఈ కోత ఏర్పడుతోంది. ఈ సమస్యను పరిష్కరించడం కోసం DRDO చెన్నైలోని జాతీయ సముద్ర సాంకేతిక సంస్థ సాయం కోరింది.
2015 సెప్టెంబరులో వీలర్ ఐలాండ్‌ను మాజీ రాష్ట్రపతి గౌరవార్థం అబ్దుల్ కలామ్ ఐలాండ్ గా పేరు మార్చారు
దీవిలో జరిగిన క్షిపణి ప్రయోగాలు
ఈ దీవిలో జరిగిన క్షిపణి పరీక్షా ప్రయోగాలు కింది పట్టికలో ఇవ్వబడ్డాయి. చాందీపూర్, అబ్దుల్ కలామ్ ఐలాండ్ రెండు చోట్లా జరిగిన ప్రయోగాలన్నీ ఈ జాబితాలో ఉన్నాయి.
మూలాలు వనరులు
వర్గం:భారతీయ క్షిపణులు
యునిసెఫ్
1946 డిసెంబరు 11న న్యూయార్క్‌ లో యు.ఎన్. రిలీఫ్ రిహాబిలిటేషన్ అడ్మినిస్ట్రేషన్ ద్వారా రెండవ ప్రపంచ యుద్ధ సమయం లో ప్రభావితమైన పిల్లలు, తల్లులకు తక్షణ ఉపశమనం అందించడానికి యునిసెఫ్ రూపొందించబడింది. అదే సంవత్సరం యు.ఎన్. జనరల్ అసెంబ్లీ యునిసెఫ్‌ను యుద్ధానంతర సహాయ కార్యక్రమాలను మరింత సంస్థాగతీకరించడానికి ఏర్పాటు చేసింది. 1950లో ముఖ్యంగా అభివృద్ధి చెందుతున్న దేశాలలో పిల్లలు, మహిళల దీర్ఘకాలిక అవసరాలను పరిష్కరించడానికి దాని ఆదేశం పొడిగించబడింది. 1953లో ఈ సంస్థ ఐక్యరాజ్యసమితి వ్యవస్థలో శాశ్వత భాగమైంది. తదనంతరం యునైటెడ్ నేషన్స్ ఇంటర్నేషనల్ చిల్డ్రన్స్ ఎమర్జెన్సీ ఫండ్ (యునిసెఫ్) పేరును యునైటెడ్ నేషన్స్ చిల్డ్రన్స్ ఫండ్ గా మార్చబడింది, అయినప్పటికీ అసలు సంక్షిప్త రూపమైన యునిసెఫ్‌ అలాగే కొనసాగుతోంది.
యునిసెఫ్ పూర్తిగా ప్రభుత్వాలు, ప్రైవేట్ దాతల నుండి స్వచ్ఛంద విరాళాలపై ఆధారపడుతుంది. 2020 నాటికి దాని మొత్తం ఆదాయం $7.2 బిలియన్లు; ఇందులో ప్రభుత్వ రంగ భాగస్వాములు $5.45 బిలియన్లు అందించారు. ఇది 36-సభ్యుల కార్యనిర్వాహక బోర్డుచే నిర్వహించబడుతుంది. ఈ బోర్డు విధివిధానాలను ఏర్పాటు చేస్తుంది. ప్రోగ్రామ్‌లను ఆమోదిస్తుంది. పరిపాలనా, ఆర్థిక ప్రణాళికలను పర్యవేక్షిస్తుంది. సాధారణంగా మూడు సంవత్సరాల కాలానికి ఐక్యరాజ్యసమితి ఆర్థిక, సామాజిక మండలి(United Nations Economic and Social Council)చే ఎన్నుకోబడిన ప్రభుత్వ ప్రతినిధులతో బోర్డు రూపొందించబడుతుంది.
యునిసెఫ్ ప్రాంతీయ కార్యాలయాలు
ఈ కింది దేశాలలో UNICEF ప్రాంతీయ కార్యాలయాలు ఉన్నాయి.
అమెరికాస్ మరియు కరేబియన్ ప్రాంతీయ కార్యాలయం, పనామా సిటీ, పనామా
తూర్పు ఆసియా మరియు పసిఫిక్ ప్రాంతీయ కార్యాలయం, బ్యాంకాక్, థాయిలాండ్
తూర్పు మరియు దక్షిణ ఆఫ్రికా ప్రాంతీయ కార్యాలయం, నైరోబి, కెన్యా
మిడిల్ ఈస్ట్ మరియు నార్త్ ఆఫ్రికా ప్రాంతీయ కార్యాలయం, అమ్మన్, జోర్డాన్
దక్షిణాసియా, ఖాట్మండు, నేపాల్
పశ్చిమ మరియు మధ్య ఆఫ్రికా ప్రాంతీయ కార్యాలయం, సెనెగల్
రెట్టమలై శ్రీనివాసన్
ఆర్.శ్రీనివాసన్ గా పిలువబడే దివాన్ బహదూర్ రెట్టమలై శ్రీనివాసన్ (1860-1945) అప్పటి మద్రాస్ ప్రెసిడెన్సీ ఆఫ్ బ్రిటిష్ ఇండియా (ప్రస్తుతం భారత రాష్ట్రమైన తమిళనాడు) కు చెందిన షెడ్యూల్డ్ కుల కార్యకర్త, రాజకీయ నాయకుడు. ఆయన పరైయార్ ఐకాన్, మహాత్మా గాంధీ కి సన్నిహితుడు, బి. ఆర్. అంబేడ్కర్ సహచరుడు. భారతదేశం లో షెడ్యూల్డ్ కుల ఉద్యమానికి మార్గదర్శకుల్లో ఒకడిగా ఆయన నేడు గుర్తుంచుకుంటారు. 1893లో ఆది ద్రవిడ మహాజన సభ స్థాపించాడు.
ప్రారంభ జీవితం
రెట్టమలై శ్రీనివాసన్ 1860లో మద్రాసు ప్రెసిడెన్సీ లోని ఒక పేద తమిళ కుటుంబంలో జన్మించాడు. అతని తండ్రి రెట్టమలై బ్రిటిష్ వారితో వర్తక సంబంధాలు కలిగి ఉండటం వలన అతని కుటుంబం అతన్ని కోయంబత్తూరు లోని ఒక రెసిడెన్షియల్ పాఠశాలకు పంపగలిగింది. పాఠశాలలోని 400 మంది విద్యార్థులలో అతను ఏకైక దళిత విద్యార్థి. ఆ తర్వాత మద్రాసు ప్రెసిడెన్సీ వేసవి రాజధానిగా ఉన్న ఊటీ లో అకౌంటెంట్ గా పనిచేశాడు.
అతను ప్రసిద్ధ షెడ్యూల్డ్ కులాల కార్యకర్త ఇయోతీ తాస్ బావ. దక్షిణాఫ్రికా కోర్టులో గాంధీ న్యాయవాదిగా ప్రాక్టీస్ చేస్తున్నప్పుడు అక్కడ అనువాదకుడిగా పనిచేశాడు. మహాత్మా గాంధీ తన సంతకాన్ని తమిళంలో "మో.కా. గాంధీ" (తమిళం లో మోహన్‌దాస్ కరంచంద్ గాంధీ) గా పెట్టడంలో కీలకపాత్ర పోషించాడు.
శ్రీనివాసన్ 1891 లో పరైయార్ మహాజన సభ స్థాపించి నాయకత్వం వహించాడు, ఇది తరువాత ఆది-ద్రవిడ మహాజన సభగా మారింది. అతను 1893 అక్టోబరులో పరైయాన్ అనే తమిళ వార్తాపత్రికను స్థాపించాడు, ఇది నాలుగు అణాల ధరకు నాలుగు పేజీలతో నెలవారీగా అమ్మడం ప్రారంభించింది.
శ్రీనివాసన్ స్వాతంత్ర్య ోద్యమంలో పాల్గొన్నాడు, అతను దేశం నుండి పారిపోతున్నాడని పేర్కొంటూ అతనిపై అరెస్టు వారెంట్ జారీ చేయబడింది. 1896లో వార్తాపత్రికపై కేసు నమోదు చేసి, ఎడిటర్ కు రాసిన లేఖను ఉటంకిస్తూ శ్రీనివాసన్ ను కోర్టుకు లాగారు. సంపాదకుడు శ్రీనివాసన్ రచనలకు 100 ₹ జరిమానా విధించారు.
రౌండ్ టేబుల్ సమావేశాలు
రెట్టమలై శ్రీనివాసన్ లండన్లో జరిగిన మొదటి రెండు రౌండ్ టేబుల్ సమావేశాలకు (1930 మరియు 1931) డాక్టర్ బి. ఆర్. అంబేద్కర్ తో కలిసి పరైయార్లకు ప్రాతినిధ్యం వహించాడు. 1932లో అంబేద్కర్, ఎం.సి రాజా, రేట్టమలై శ్రీనివాసన్ లు గాంధీ స్థాపించిన అస్పృశ్యుల సొసైటీ సేవకుల బోర్డులో కొంతకాలం చేరారు. 1936లో మద్రాసు ప్రావిన్స్ షెడ్యూల్డ్ కులాల పార్టీని స్థాపించాడు.
రౌండ్ టేబుల్ సదస్సులో అంబేద్కర్ తో కలిసి ఆయన ఈ సందర్భంగా చర్చను కొనసాగించారు. కాని, అస్పృశ్యులు ఇతర మతాలకు మారాలనే విషయంలో అంబేద్కర్ తో ఆయన చాలా విభేదించారు. 1935లో జరిగిన యోలా సదస్సులో అంబేద్కర్ "నేను హిందువుగా పుట్టాను, హిందువుగా నేను చనిపోనని గంభీరంగా హామీ ఇస్తున్నాను" అని గర్జించారు. రెట్టమలై శ్రీనివాసన్ మాట్లాడుతూ, "దళిత వర్గాలు హిందూ మతంలో లేవు. వారు  ద్రావిడులు".
1936లో దళిత వర్గాలకు చేసిన సేవకు బ్రిటిష్ ప్రభుత్వం ఆయనకు 'దివాన్ బహదూర్' బిరుదును ప్రదానం చేసింది.
మూలాలు
వర్గం:1945 మరణాలు వర్గం:1860 జననాలు వర్గం:తమిళనాడు స్వాతంత్ర్య సమర యోధులు వర్గం:తమిళనాడు పాత్రికేయులు
స్కెచ్
స్కెచ్  (ఆంగ్లం: Sketch) ఒక వస్తువు లేదా దృశ్యం యొక్క ముఖ్య లక్షణాలను (అధ్యయనం చేయడమే ప్రధాన ఉద్దేశ్యంగా) వేగంగా, ఎక్కువ వివరాలు లేని చిత్తుప్రతి వలె వేయబడ్డ ఒక సరళమైన రేఖాచిత్రం. స్కెచ్ కు తర్వాత మరిన్ని స్పష్టమైన వివరాలను చేర్చి ఒక పరిపూర్ణ రేఖాచిత్రంగానో, చిత్రలేఖనంగానో మలచవచ్చు. కేవలం చిత్రలేఖనం కోసమే కాకుండా మట్టితో చేసే బొమ్మలు, రాతిపై మలిచే శిల్పాలకు, గ్రాఫిక్ డిజైన్ కు సైతం స్కెచింగ్ ఉపయోగపడుతుంది. వేరే ఏ ఇతర కళా మాధ్యమంతో పోల్చినా, స్కెచ్ చాలా చవకైనది. పరిశీలన, భావన, వివరణలు స్కైచింగ్ ప్రక్రియ ప్రధానాంశాలు. దశాబ్దాలుగా స్కెచింగ్, స్కెచ్ బుక్ లు పరిశీలనకు పదును పెడుతూ, సాంకేతికతను పెంపొందిస్తూ, అనుభవాలను నమోదు చేస్తూ, దృశ్యపూర్వక భావవ్యక్తీకరణ యొక్క పరిధిని పెంచుతూ, సృజనాత్మకత స్థాయిని పెంచుతూ, ఆలోచనలను అభివృద్ధి చేస్తూ వస్తున్నవి.
అనువర్తనాలు
సాంప్రదాయిక స్కెచ్ రూపకల్పన మరియు కూర్పు లకు ఎక్కువ ప్రాధాన్యతను ఇచ్చేది. ఇటువంటి స్కెచ్ కళాకారుడికి ఇది దిక్సూచిగా వ్యవహరించేది. ప్రధాన చిత్రకారుడు స్కెచ్ లు మాత్రం వేసి, అతని సహచరులు మిగతా వివరాలను చేయటాన్ని మాత్రం బాట్టెగా (bottega) లేదా స్టూడియా షాప్ (studio-shop) అని వ్యవహరిస్తారు.
క్రోకిస్ (Croquis)
క్రోకిస్ (ఆంగ్లం: Croquis) అనేది ఒక మనిషి (మాడల్) ను చూస్తూ కేవలం ప్రధానమైన అంశాలను నమోదు చేస్తూ వేగంగా వేయబడే ఒక స్కెచ్. సాధారణంగా మాడల్ (ఒక్కోమారు ఒకరి కంటే ఎక్కువ మాడల్స్) వివస్త్రలై ఉంటారు. కళాకారులు తమను వివిధ భంగిమలలో చిత్రీకరించేలా మాడళ్ళు త్వరితంగా తమ భంగిమలను మారుస్తూ ఉంటారు. ఒక్కో భంగిమ నిడివి పది నుండి ఇరవై నిముషాలు ఉంటుంది. కొంత వ్యవధి తర్వాత భంగిమ మార్చే సౌలభ్యం ఉండటంతో మాడళ్ళు కూడా క్రోకిస్ లో అసౌకర్యానికి గురి కారు. ఒకే చోట కుదురుగా ఉండ(లే)ని జీవాలను (ఉదా: కీటకాలు, జంతువులు, చిన్నపిల్లలు) చిత్రీకరించటానికి సైతం క్రోకిస్ చక్కగా ఉపయోగపడుతుంది. ఫ్యాషన్ టెక్నాలజీ లో సృష్టించబోయే దుస్తులు మాడల్ ఒంటి పై ఎలా ఉంటాయి అని ఊహించటానికి క్రోకిస్ ను  ఉపయోగిస్తారు. క్రోకిస్ ను అలాగే వదిలి వేయవచ్చు, లేదా మరింత సొబగులను అద్ది ఒక పరిపూర్ణ చిత్రలేఖనంగా కూడా అభివృద్ధి చేయవచ్చు.
పోషేడ్ (Pochade)
ఒక ప్రకృతి దృశ్యాన్ని చూస్తూ వాతావరణ ప్రభావాలను రంగులలో చిత్రీకరించటం.
పోర్ట్రెయిచర్ (Portraiture)
ఒక వ్యక్తి యొక్క ముఖకవళికలను, ఇతర భౌతిక లక్షణాలను చిత్రీకరించటం.
పరికరాలు
స్కెచింగ్ కు కావలసిన పరికరాలు
పెన్సిళ్ళు
పెన్సిళ్ళు పలురకాలుగా లభ్యం అవుతాయి. కరకుగా గీతలు గీసే పెన్సిళ్ళూ కొన్ని అయితే, మృదువుగా గీసేవి మరికొన్ని. పెన్సిళ్ళలో కరకుదనాన్ని H అక్షరం, మృదుత్వాన్ని B అక్షరం సూచిస్తాయి. ఉదా:4H పెన్సిల్ 2H పెన్సిల్ కంటే కరకు గా గీస్తుంది. 4B పెన్సిల్ 2B పెన్సిల్ కంటే మృదువుగా గీస్తుంది. మధ్యస్తంగా ఉండే HB పెన్సిల్ పై ఒత్తిడి ని బట్టి, ఒత్తిడి ఎక్కువ ఉంటే మృదువుగా, తక్కువ ఉంటే కరకుగా గీస్తుంది. అత్యంత కరుకైన పెన్సిల్ 6H అయితే అత్యంత మృదువైన పెన్సిల్ 6B. 0.3 మి.మీ, 0.5 మి.మీ వ్యాసం ఉన్న మెకానికల్ పెన్సిళ్ళు సన్నని గీతలను వేయటానికి ఉపయోగిస్తారు. పెన్సిళ్ళ తో బాటు బాల్ పాయింట్ పెన్ లు, మార్కర్లు, చార్కోల్ కూడా స్కెచింగ్ లో వినియోగిస్తారు.
పెన్ లు
పెన్లు నాలుగు రకాలు. అవి:
డిప్ పెన్ లు
పురాతన శైలి లో సిరా బుడ్డి లో ముంచి, తీసి కాగితం పై గీతలు గీయటానికి ఉపయోగించే పెన్నులు.
ఫౌంటెయిన్ పెన్ లు
నిబ్బు వెనుక భాగంలో ఉండే ఖాళీలో సిరా నింపగలిగే సౌలభ్యం ఉన్న పెన్నులు.
బాల్ పాయింట్ పెన్ లు
బాల్ పాయింట్ కలిగిన నిబ్ కు వెనుక భాగంలో ఉన్న ప్లాస్టిక్ గొట్టం లో సిరా నింపబడి ఉన్న పెన్నులు.
స్కెచ్ పెన్ లు
ఒకే వెడల్పుతో గీతలు గీయటానికి స్కెచ్ పెన్ లు ఉపయోగ పడతాయి.
కాగితం
స్కెచ్ బుక్ లలో పేపరు వివిధ పరిమాణాలలో వస్తుంది. కొన్ని కాగితాలు కరకుగా మరి కొన్ని మృదువుగా ఉంటాయి. సాధారణంగా కరకు కాగితానికి కరకు పెన్సిళ్ళు, మృదువు కాగితానికి మృదువైన పెన్సిళ్ళు వాడబడతాయి. ఏయే కాగితానికి ఏయే పెన్సిళ్ళు నప్పుతాయనేది కాస్త అనుభవం పై తెలుస్తుంది. వివిధ ప్రయోగాలు చేసి ఈ విషయం స్వయంగా తెలుసుకోవాలి.
గాజు ఉత్పత్తులు, నీరు, కుండలు, లోహాలు చిత్రీకరించటానికి మృదువైన కాగితం, చెక్క, రాయి వంటి వాటిని చిత్రీకరించటానికి కరకైన కాగితం ఉపయోగపడతాయి.
ఉప్పు కాగితం
పెన్సుల్ ముక్కు ను పదునుగా ఉంచటానికి ఉపయోగించబడుతుంది.
పేపర్ స్టంప్
ఒకవైపు పదునుగా ఉండేటట్లు బిగుతుగా చుట్టి ఉన్న కాగితాన్నే పేపర్ స్టంప్ అంటారు. పెన్సిల్, కార్బన్, క్రేయాన్, చార్ కోల్ వంటి వాటితో వేసిన స్కెచ్ లలో టోనింగ్ చేయటానికి దీనిని వాడతారు.